Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21- pročišćeni tekst), Općinsko vijeće Općine Vladislavci na svojoj 35. sjednici održanoj 30. ožujka 2021. godine, donosi

**ZAKLJUČAK**

**o usvajanju Izvješća o izvršenju**

**Plana mjera i postupanja Općine Vladislavci u 2020. godini za djelomičnu sanaciju šteta od prirodnih nepogoda**

**I.**

Usvaja se Izvješće o izvršenju Plana mjera i postupanja Općine Vladislavci u 2020. godini za djelomičnu sanaciju šteta od prirodnih nepogoda, Klasa: 920-11/19-01/5, Ur.broj: 2158/07-01-21-03 od 15. ožujka 2021.

**II.**

Izvješće o izvršenju Plana mjera i postupanja Općine Vladislavci u 2020. godini za djelomičnu sanaciju šteta od prirodnih nepogoda sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 920-11/19-01/3

UR.BROJ: 2158/07-01-20-06

Vladislavci, 30. ožujka 2021.

Predsjednik

Općinskog Vijeća

Krunoslav Morović, v. r.

Na temelju članka 17. stavka 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19) i članka 36. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21- pročišćeni tekst), Općinski načelnik dana 15. ožujka 2021. godine, podnosi

**IZVJEŠĆE**

**o izvršenju** **Plana mjera i postupanja Općine Vladislavci**

**u 2020. godini za djelomičnu sanaciju šteta od prirodnih nepogoda**

**I.**

Općinsko vijeće Općine Vladislavci donijelo je Plan mjera i postupanja Općine Vladislavci

u 2020. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br.9/19).

Planom mjera i postupanja Općine Vladislavci u 2020. godini za djelomičnu sanaciju šteta od prirodnih nepogoda („Službeni glasnik“ Općine Vladislavci br. 9/19) sredstva za ublažavanje i uklanjanje posljedica prirodnih nepogoda planirana su u Proračunu Republike Hrvatske.

**II.**

Dana 26. svibnja 2020. godine proglašena je prirodna nepogoda Odlukom o proglašenju prirodne nepogode na dijelu područja Osječko-baranjske županije, KLASA: 920-11/20-01/3, URBROJ: 2158/1-01-02-20-4 koje je donio župan Osječko-baranjske županije, Ivan Anušić. Prirodne nepogoda – mraz. Na području Općine Vladislavci prijavljeno je ukupno 2 oštećenika, a prijavljena šteta iznosila je 130.913,60 kn.

Vlada republike Hrvatske na sjednici održanoj 23. prosinca 2020. godine donijela je Odluku o dodjeli sredstava pomoći za ublažavanje i uklanjanje posljedica prirodnih nepogoda u 2020. godini u Republici Hrvatskoj, KLASA: 022-03/20-04/488, URBROJ: 50301-05-16-20-2. Temeljem Zaključka Državnog povjerenstva za procjenu štete od elementarnih nepogoda KLASA: 422-02/20-01/39, URBROJ: 513-06-02-20-4 od 27. studenoga 2020. prijedlog dodjele sredstava pomoći za ublažavanje i uklanjanje posljedica prirodnih nepogoda odnosi se na sredstva pomoći za štete na prinosima u poljoprivredi u 2020. godini za oštećenja na kulturi od 60% i više onim oštećenicima koji su upisani u Upisnik poljoprivrednika, a dodjela pomoći ne uključuje prijavljene štete manje od 1.000,00 kuna te iznose dodijeljene pomoći veće od 150.000,00 kuna po oštećeniku. Sukladno navedenoj odluci jedinice lokalne samouprave bile su dužne doznačena sredstva pomoći odmah isplatiti oštećenicima. Općini Vladislavci doznačeno je 1.154,64 kune za 1 oštećenika koji je ispunjavao naveden uvjete. Oštećeniku su sredstva odmah doznačena na njegov račun.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 920-11/19-01/3

UR.BROJ: 2158/07-01-20-05

Vladislavci, 15. ožujka 2021.

**Općinski načelnik**

Marjan Tomas, v. r.